नाम के जाप से होता है मन निर्मल : भाई देवेंद्र सूद
श्री राम शरणम् दरेसी रोड पर साप्ताहिक प्रार्थना सभा का आयोजन
सिटीरिपोर्टर | लुधियाना
श्रीराम शरणम् दरेसी रोड साप्ताहिक प्रार्थना सभा में विश्व शांति एंव सबके भले की सामूहिक प्रार्थना के बाद भाई देवेंद्र सूद ने कहा कि संतों का वचन है कि पहले मनुष्य अपना आचरण साधे, फिर किसी ना किसी रूप में प्रभु के दर्शन भी होंगे।मन की शुद्धि अनिवार्य है। इसका अभिप्राय आचरण का ऊंचा होना,चरित्र की पवित्रता माना गया है। मन शुद्ध हुए बिना जो चरित्र ऊपर से थोपा जाता है वह शुद्ध आचरण और चरित्र नहीं होता। उन्होंने कहा कि यह शुद्धि कागज के फूलों जैसी होती है।ऐसा चरित्र जिसके नीचे बुनियाद में मन की पवित्रता होवे तो वह मनुष्य को पाखंडी बना देती है। वह होता कुछ और है और दिखता कुछ और है। अनुभवी ज्ञान प्राप्त करने का,चरित्र को ऊंचा करने का और मन को निर्मल करने का एक ही रास्ता है और वह है नाम जाप। इससे जब मन के संकल्प विकल्प शांत होते हैं तो रस आने लगता है और एक दिन प्रभु कृपा से उसके दर्शन की झलक भी मिल जाती है। इस शक्तिशाली आधारशिला वाले चरित्र को ना दुनिया के भंवर हिला सकते हैं और ही दुखों के तूफान गिरा सकते हैं। अंजू धीर, अंजू थापर, संजीव कुमार के रसमय भजनों दीना बंधु दीनानाथ लाज मेरी तेरे हाथ की प्रार्थना और हनुमान चालीसा के पाठ के साथ सभा को विश्राम दिया गया।
श्री राम शरणम् दरेसी में हुई साप्ताहिक प्रार्थना सभा मंे प्रभु के गुण गाए।
hin_Deva bho_Deva bho_Deva hin_Deva hin_Deva